## Pravilnik o uputama kojih su se obvezni pridržavati korisnici sredstava za zaštitu bilja te uvjetima kojima moraju udovoljavati

### NN 135/2008 (21.11.2008.), Pravilnik o uputama kojih su se obvezni pridržavati korisnici sredstava za zaštitu bilja te uvjetima kojima moraju udovoljavati

MINISTARSTVO POLJOPRIVREDE, RIBARSTVA I RURALNOG RAZVOJA

3830

Na temelju članka 8. stavka 7., članka 11. stavka 3. i članka 37. stavka 3. Zakona o sredstvima za zaštitu bilja (»Narodne novine«, br. 70/05) ministar poljoprivrede, ribarstva i ruralnog razvoja uz suglasnost ministra nadležnog za zdravstvo i ministra nadležnog za gospodarstvo, donosi

PRAVILNIK

O UPUTAMA KOJIH SU SE OBVEZNI PRIDRŽAVATI KORISNICI SREDSTAVA ZA ZAŠTITU BILJA TE UVJETIMA KOJIMA MORAJU UDOVOLJAVATI

I. TEMELJNE ODREDBE

Članak 1.

Ovim se Pravilnikom propisuju upute kojih su se korisnici sredstava za zaštitu bilja (u daljnjem tekstu: sredstva) obvezni pridržavati; sadržaj i način vođenja evidencija o uporabi sredstava; uvjeti kojima moraju udovoljavati pravne i fizičke osobe za promet i primjenu sredstava koja su prema stupnju opasnosti označena kao vrlo otrovna (T+); uvjeti kojima moraju udovoljavati pravne i fizičke osobe koje obavljaju poslove suzbijanja i iskorjenjivanja štetnih organizama u poljoprivredi i šumarstvu sredstvima (u daljnjem tekstu: davatelji usluga) te uvjeti za upis u Upisnik pravnih i fizičkih osoba koje obavljaju poslove suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja (u daljnjem tekstu: Upisnik).

Značenje izraza

Članak 2.

Za potrebe ovoga Pravilnika rabe se izrazi iz Zakona o sredstvima za zaštitu bilja (u daljnjem tekstu: Zakon), te izrazi koji imaju sljedeće značenje:

1. tretiranje je svaka primjena sredstva na bilju, biljnim proizvodima, na tlu i unošenjem u tlo ili objektima radi zaštite bilja ili biljnih proizvoda od štetnih organizama, radi uništavanja neželjenog bilja i biljnih dijelova te zadržavanja ili sprječavanja neželjenog rasta bilja, uključujući i primjenu na nepoljoprivrednim površinama

2. korisnik je pravna ili fizička osoba koja obavlja tretiranje

3. davatelj usluge je korisnik koji iz usluge za drugu pravnu ili fizičku osobu obavlja tretiranje.

II. OPĆE UPUTE ZA KORISNIKE

Opća načela

Članak 3.

(1) Korisnici su obvezni sredstvo primjenjivati u skladu sa Zakonom i podzakonskim propisima donesenim na temelju Zakona.

(2) Korisnici moraju poštovati načela dobre poljoprivredne prakse, integrirane zaštite bilja i ekološke proizvodnje radi očuvanja zdravlja ljudi, životinja i zaštite okoliša.

Pravilna uporaba

Članak 4.

(1) Sredstvo se mora primjenjivati u skladu s rješenjem o registraciji ili dozvoli te u skladu s uputama, upozorenjima i obavijestima na etiketi.

(2) Sredstva treba koristiti na način najprihvatljiviji s gledišta dobre poljoprivredne prakse, integrirane zaštite bilja i zaštite okoliša.

(3) Korisnici moraju sredstvom rukovati poštujući odredbe propisa koji uređuju sigurnost i zaštitu na radu.

(4) Pri tretiranju u noćnim satima u blizini naselja moraju se poštovati odredbe propisa koji uređuju javni red i mir.

Mjere opreza

Članak 5.

(1) Pri tretiranju korisnik mora spriječiti izloženost ljudi i domaćih životinja sredstvu te uvažavati uputu o sigurnosnim vremenskim razmacima od primjene sredstva do:

– sjetve ili sadnje kulture koja se zaštićuje

– sjetve ili sadnje sljedeće kulture u plodoredu, dopuštanja ulaska ljudi ili životinja na tretiranu površinu (radna zabrana)

– berbe, žetve, košnje, vađenja iz tla i prerade uskladištenih poljoprivrednih proizvoda (karenca)

– uporabe ili konzumacije proizvoda.

(2) Pri tretiranju mora se spriječiti da sredstvo dospije:

– u izvore vode, vodotoke, bunare, jezera, more i druge površinske i podzemne vode

– u objekte koji služe za opskrbu pitkom vodom

– na susjedne kulture i ostale poljoprivredne površine

– u objekte u kojima obitavaju ljudi

– u objekte u kojima se uzgajaju domaće životinje ili drži divljač

– u druge neciljane objekte.

(3) Kod primjene sredstva iz zrakoplova korisnik je obvezan primijeniti one mjere opreza propisane rješenjem o registraciji pojedinog sredstva.

Informiranje

Članak 6.

(1) Na upit zainteresirane strane korisnik mora dati informaciju o trgovačkom nazivu primijenjenog sredstva, načinu i datumu tretiranja.

(2) U vrijeme cvatnje poljoprivrednih kultura, korisnik mora najmanje 48 sati prije tretiranja kontaktnim sredstvom opasnim za pčele obavijestiti pčelare. Obavijest mora sadržavati datum i predviđeni sat tretiranja, trgovački naziv sredstva, naziv korisnika sredstva te podatke o mjestu tretiranja. Ako korisniku pčelar nije poznat, mora obavijestiti najbližu udrugu pčelara ili Hrvatski pčelarski savez.

(3) Kod primjene sredstva zrakoplovom korisnik je obvezan putem sredstava javnog informiranja na lokalnoj razini obavijestiti javnost minimalno 48 sati prije tretiranja. Obavijest mora sadržavati datum i predviđeni sat tretiranja, trgovački naziv sredstva, informaciju o opasnosti sredstva, naziv korisnika sredstva te podatke o mjestu tretiranja. Ako koristi sredstva opasna za pčele obvezan je obavijestiti i Hrvatski pčelarski savez.

Dodatna zaštita pčela

Članak 7.

(1) Cvjetni podrast u višegodišnjim nasadima mora u trenutku tretiranja sredstvima koja su opasna za pčele biti pokošen ili se mora na drugačiji način spriječiti da sredstvo ne dođe s njim u dodir.

(2) U vrijeme cvatnje poljoprivrednih kultura zabranjena je primjena sistemičnih sredstava opasnih za pčele.

(3) Primjena kontaktnih sredstava opasnih za pčele u vrijeme cvatnje poljoprivrednih kultura dopuštena je samo u noćnim satima i to počevši od dva sata nakon zalaska do dva sata prije izlaska sunca.

(4) Primjena sredstava opasnih za pčele dopuštana je danju jedino kod tretiranja šuma primjenom sredstva iz zrakoplova.

Uporaba sredstava u blizini voda

Članak 8.

(1) Korisnik mora poštovati ograničenja primjene sredstva na određenim tlima radi zaštite podzemnih voda sukladno uputama, upozorenjima i obavijestima na etiketi te poštovati zabrane i ograničenja uporabe sredstva u određenim područjima u skladu s propisima koji uređuju zaštitu voda.

(2) U blizini izvora voda, vodotokova, bunara, jezera, mora, drugih površinskih i podzemnih voda te objekata za opskrbu pitkom vodom nije dopušteno tretiranje, priprema škropiva i pranje uređaja za primjenu sredstava za zaštitu bilja.

(3) Zabranjeno je ostatke sredstava izlijevati u izvore vode, vodotoke, kanale, bunare, jezera, more i druge površinske i podzemne vode.

(4) Voda koja se koristila za pranje uređaja za primjenu sredstava za zaštitu bilja mora se zbrinuti tako da ne postane izvor onečišćenja površinskih i podzemnih voda. Može se raspršiti na tim sredstvom tretiranoj površini ili drugoj biološki sigurnoj površini ili zbrinuti kao opasni otpad, u skladu s propisima koji uređuju opasni otpad.

(5) Pri tretiranju površina koje su u blizini površinskih i podzemnih voda mora se poštovati zaštitni pojas u skladu s propisima koji uređuju zaštitu voda, uputama za uporabu i oznakama na etiketi.

Zbrinjavanje otpada

Članak 9.

(1) Nakon uporabe sredstva, s praznom se ambalažom mora postupati u skladu s uputom na etiketi.

(2) S praznom ambalažom i ostacima sredstva te otpadom koji je onečišćen sredstvom a nastane pri sanaciji nezgoda te sredstvima kojima je prestala valjanost registracije ili je istekao rok uporabe mora se postupati u skladu s propisima koji uređuju opasni otpad.

III. OPĆI UVJETI I OBVEZE KORISNIKA

Vođenje evidencije

Članak 10.

(1) Proizvođači bilja i biljnih proizvoda namijenjenih tržištu te korisnici sredstava u šumarstvu obvezni su voditi evidenciju o uporabi sredstava na otvorenom te u zatvorenom i zaštićenom prostoru.

(2) Podatke u evidenciju upisuje korisnik sredstva, tj. osoba koja je obavila tretiranje, a evidenciju čuva pravna ili fizička osoba kod koje je obavljeno tretiranje.

(3) Ako tretiranje na poljoprivrednim površinama obavlja davatelj usluge obvezan je upisati podatke u evidencijski list i izdati potvrdu o tretiranju koja je tiskana u Prilogu 3 ovoga Pravilnika.

(4) Evidencija se vodi po parcelama ili kulturama na evidencijskom listu koji je tiskan u Prilogu 1 ovoga Pravilnika i njegovim je sastavnim dijelom ili u elektroničkom obliku. Ako proizvođač uzgaja istu kulturu na više parcela koje čine jedinstvenu cjelinu i graniče jedna s drugom, evidencija za takve parcele može se voditi na istom evidencijskom listu.

(5) Ako se tretiranje provodi u zatvorenom ili zaštićenom prostoru ili objektu, evidencija se vodi za svaki objekt ili nepoljoprivrednu površinu zasebno.

(6) Evidencija iz stavka 1. ovog članka mora se čuvati najmanje pet godina i na zahtjev nadležne uprave Ministarstva poljoprivrede, ribarstva i ruralnog razvoja (u daljnjem tekstu: Ministarstvo) mora se dostaviti Ministarstvu, a korisnici sredstva označena kao vrlo otrovna (T+) moraju dostaviti evidenciju Ministarstvu najkasnije do 31. ožujka tekuće godine za proteklu godinu.

Sustavna izobrazba i stručno osposobljavanje

Članak 11.

Proizvođači bilja i biljnih proizvoda za tržište, korisnici sredstava u šumarstvu te davatelji usluga obvezni su se trajno usavršavati i osposobljavati za primjenu sredstava u skladu s posebnim propisom.

Uvjeti glede opreme i uređaja za primjenu sredstava

Članak 12.

(1) Korisnici pri tretiranju moraju koristiti odgovarajuću osobnu i posebnu zaštitnu odjeću i opremu te uređaje za primjenu sredstava za zaštitu bilja ovisno o vrsti sredstva i metodi tretiranja koju primjenjuju.

(2) Uređaji za primjenu sredstava za zaštitu bilja kojima korisnici primjenjuju sredstvo moraju se redovito pregledavati i nositi znak o redovitom pregledu u skladu s posebnim propisima.

Uvjeti skladištenja

Članak 13.

(1) Sredstvo mora biti skladišteno u originalnoj ambalaži, odvojeno od hrane i hrane za životinje te drugih predmeta opće uporabe, izvan dosega djece, uz određene uvjete glede temperature, vlage i svjetlosti i u skladu s drugim uvjetima navedenim na etiketi.

(2) Korisnik ne smije posjedovati, skladištiti ili primjenjivati sredstva koja nisu registrirana u Republici Hrvatskoj, tj. koja nemaju valjano rješenje o registraciji ili rješenje o dozvoli ili ako je protekao dopušteni rok za prodaju postojećih zaliha utvrđen Zakonom ili rok za prodaju postojećih zaliha dopušten pojedinačnim rješenjem.

Izvješćivanje o štetnom djelovanju sredstava

Članak 14.

Ako korisnik tijekom ili nakon tretiranja uoči opasnost ili neželjeno djelovanje sredstva ili ostataka sredstva na zdravlje ljudi, životinja, okoliš, tretirane usjeve ili usjeve koje slijede u plodoredu, mora o tome odmah obavijestiti Ministarstvo ili nadležnog poljoprivrednog inspektora.

Izvješćivanje o nesrećama

Članak 15.

U slučaju nesreće u kojoj je ugroženo zdravlje ljudi, životinja ili okoliš, korisnik mora postupati u skladu s uputom na etiketi odnosno sigurnosnom listu te o nesreći odmah obavijestiti Državni centar 112.

IV. POSEBNI UVJETI ZA DAVATELJE USLUGA

Uvjeti glede zaposlenika

Članak 16.

(1) Davatelji usluga moraju imati u radnom odnosu na neodređeno vrijeme s punim radnim vremenom:

1. zaposlenika, kao odgovornu osobu, s najmanje završenim:

– preddiplomskim i diplomskim sveučilišnim studijem agronomske ili šumarske struke ili

– preddiplomskim sveučilišnim studijem agronomske ili šumarske struke i

2. zaposlenika sa srednjom stručnom spremom poljoprivrednog ili šumarskog smjera koji će raditi na poslovima suzbijanja i iskorjenjivanja štetnih organizama primjenom sredstava za zaštitu bilja koji je odslušao predmete iz zaštite bilja.

(2) Zaposlenik iz stavka 1. točke 1. ovoga članka mora imati odslušano najmanje 150 sati modula iz zaštite bilja (predavanja, vježbe, seminari);

(3) Ako davatelj usluge obavlja fumigaciju, uz zaposlenika iz stavka 1. točke 1. ovoga članka mora imati najmanje tri zaposlenika sa srednjom stručnom spremom poljoprivrednog ili sanitarnog smjera.

Uvjeti glede prostora

Članak 17.

Davatelji usluga moraju imati odgovarajuće prostorije za skladištenje sredstava koja nisu označena kao vrlo otrovna (T+), u skladu s uvjetima propisanim Zakonom o kemikalijama (»Narodne novine«, br. 150/05 i 53/08) i Pravilnikom o posebnim uvjetima koje moraju ispunjavati pravne osobe koje se bave proizvodnjom, prometom i korištenjem opasnih kemikalija te o uvjetima koje moraju ispunjavati pravne ili fizičke osobe koje obavljaju promet na malo ili koriste opasne kemikalije (»Narodne novine«, br. 68/07).

Sredstva za zaštitu bilja označena s T+

Članak 18.

Davatelji usluga koji koriste sredstva označena kao vrlo otrovna (T+) moraju udovoljavati uvjetima glede stručnog osoblja, smještaja i opreme propisanima člankom 11. stavkom 2. Zakona, ovim Pravilnikom, Zakonom o kemikalijama i Pravilnikom o posebnim uvjetima koje moraju ispunjavati pravne osobe koje se bave proizvodnjom, prometom i korištenjem opasnih kemikalija te o uvjetima koje moraju ispunjavati pravne ili fizičke osobe koje obavljaju promet na malo ili koriste opasne kemikalije.

Uvjeti glede zaštite na radu

Članak 19.

Davatelji usluga moraju zaposlenicima osigurati zaštitnu odjeću, obuću i ostalu zaštitnu opremu sukladno propisima o zaštiti na radu i uputama na etiketi.

Mjere opreza pri fumigaciji

Članak 20.

(1) Fumigacija nije dozvoljena tijekom kopnenog i zračnog prijevoza.

(2) Izvoditelj fumigacije obvezan je u pisanom obliku dati mjere opreza naručitelju fumigacije, a tijekom fumigacije obvezan je mjeriti koncentraciju plina odgovarajućim mjernim uređajima. Prozračivanje fumigiranog objekta ili robe u naseljenom mjestu obavlja se prvo otvaranjem vrata i prozora koji su najudaljeniji od stambenih objekata. Zaustavlja se prolaz pješaka i vozila u sigurnosnoj zoni te određuje zatvaranje prozora na svim susjednim zgradama unutar 20 metara udaljenosti u trajanju od najmanje 2 sata od početka prozračivanja prostorije. Ekipa izvoditelja tretiranja koja provodi prozračivanje dužna je stalno kontrolirati kretanje plina iz objekta te u slučaju potrebe zaustaviti prolaz pješaka i vozila na udaljenosti i većoj od 10 metara do završetka prozračivanja. Za vrijeme prozračivanja u objektu i prostoru do sigurnosne zone primjerene korištenoj vrsti plina dozvoljeno je boraviti samo s propisnom zaštitnom opremom. Prozračivanje se obavlja sve dok koncentracija primijenjenog plina nije ispod najveće dopuštene koncentracije. Ponovni ulazak u fumigirani objekt po završetku prozračivanja dopušten je tek nakon stručne provjere koncentracije plina.

(3) Na istaknutom mjestu na objektu koji se fumigira mora biti istaknuta najmanje jedna oznaka o fumigaciji u tijeku u dimenzijama ne manjim od 594 x 420 mm (A2), na kojoj crnim slovima na žutoj podlozi piše: »POZOR! OPREZ! OTROVNI PLIN! NE OTVARAJ (VRATA, FOLIJU, PROZORE) JER PRIJETI SMRTNA OPASNOST!«. Veličina slova u riječima »POZOR! OPREZ!« te »SMRTNA OPASNOST!« mora biti najmanje 80 mm. Na oznaci mora biti mrtvačka glava te mora biti istaknut naziv davatelja usluge, trgovački naziv sredstva (fumiganta), datum fumigacije i dežurni telefon. Noću oznake moraju biti uočljive i osvijetljene, a prilazni put do ulaza u objekt mora biti prepriječen.

(4) Tijekom fumigacije mora biti nazočna odgovorna osoba za provođenje fumigacije, osposobljena za rad sa sredstvom označenim kao vrlo otrovno (T+).

(5) Fumigacija praznih štiva na brodu ili bilja i biljnih proizvoda u štivama provodi se na zahtjev vlasnika robe.

(6) Kapetan broda obavještava se pisano o postupku fumigacije, pravilima ponašanja tijekom i nakon fumigacije praznih štiva na brodu ili bilja i biljnih proizvoda u štivama, koja mu se uručuje uz potpis vođe ekipe fumigacije.

(7) Ako se provodi fumigacija praznih štiva na brodu ili bilja i biljnih proizvoda u štivama, pristup štivi mora biti zapriječen konopom. Nakon zatvaranja fumigirane štive koja mora biti nepropusna, na štivu se sa svih strana stavljaju oznake s mrtvačkom glavom na kojima mora biti istaknut i naziv davatelja usluge, trgovački naziv sredstva (fumiganta), simptomi otrovanja, prva pomoć kod otrovanja te datum fumigacije. Oznake moraju biti napisane na hrvatskom i engleskom jeziku.

(8) Ako se provodi fumigacija bilja i biljnih proizvoda u štivama na brodu koji je vezan uz obalu, brod mora biti odvojen od ostalih objekata sigurnosnom zonom ovisno o sredstvu (fumigantu) sukladno uputama na etiketi.

(9) Fumigacija bilja i biljnih proizvoda u štivi na brodovima u tranzitu provodi se samo uz pristanak kapetana broda, a sukladno međunarodnim preporukama za sigurnu fumigaciju brodova tijekom plovidbe.

Izdavanje potvrde i certifikata

Članak 21.

(1) Davatelj usluge obvezan je naručitelju usluge za obavljenu uslugu tretiranja izdati Potvrdu o tretiranju, koja je tiskana u Prilogu 3 ovoga Pravilnika ili Potvrdu o fumigaciji koja je tiskana u Prilogu 4 ovoga Pravilnika i njegovim su sastavnim dijelom.

(2) Davatelj usluge obvezan je naručitelju usluge izdati Certifikat o sigurnosti kojim se jamči siguran ulazak u objekt nakon fumigacije, sukladno obrascu iz Priloga 5 koji je tiskan uz ovaj Pravilnik i njegov je sastavni dio.

(3) Kopije potvrda i certifikata iz stavka 1. i 2. ovog članka moraju se čuvati u pismohrani davatelja usluge najmanje pet godina.

Vođenje evidencije

Članak 22.

Davatelj usluge mora voditi evidenciju o uporabi sredstava na temelju izdanih potvrda o tretiranju i o fumigaciji te podatke dostaviti kao zbirno izvješće u pisanom i elektroničkom obliku Ministarstvu najkasnije do 31. ožujka tekuće godine za proteklu godinu. Na zahtjev Ministarstva, uz zbirno izvješće potrebno je priložiti i kopije izdanih potvrda.

Identifikacijska iskaznica

Članak 23.

Svaki zaposlenik davatelja usluge mora za vrijeme tretiranja nositi identifikacijsku iskaznicu, na kojoj uz fotografiju zaposlenika mora biti naveden najmanje naziv davatelja usluge, te ime i prezime zaposlenika.

Izdavanje rješenja o udovoljavanju uvjetima

Članak 24.

(1) Davatelj usluge podnosi nadležnom uredu državne uprave u županiji, odnosno Gradskom uredu za poljoprivredu i šumarstvo Grada Zagreba zahtjev za izdavanje rješenja o udovoljavanju uvjetima propisanima ovim Pravilnikom.

(2) Uz zahtjev iz stavka 1. ovoga članka davatelj usluge mora priložiti sljedeću dokumentaciju:

– rješenje o upisu u sudski registar za pravne osobe ili obrtnicu ili presliku osobne iskaznice za fizičke osobe

– vlasnički list ili ugovor o zakupu prostora za skladištenje sredstava ovjeren kod javnog bilježnika

– presliku radne knjižice zaposlenika iz članka 16. ovoga Pravilnika

– dokaz o udovoljavanju uvjeta iz članka 16. ovoga Pravilnika

– rješenje kojim je ministarstvo nadležno za zdravstvo utvrdilo da pravna ili fizička osoba udovoljava propisanim uvjetima za korištenje sredstva označenog kao vrlo otrovno (T+).

(3) Na temelju dokaza iz stavka 2. ovoga članka nadležni županijski ured državne uprave, odnosno Gradski ured za poljoprivredu i šumarstvo Grada Zagreba izdaje rješenje o udovoljavanju propisanim uvjetima.

Upisnik

Članak 25.

(1) Davatelji usluga moraju biti upisani u Upisnik.

(2) Zahtjev za upis u Upisnik podnosi se Ministarstvu u pisanom obliku na obrascu iz Priloga 2, koji je tiskan uz ovaj Pravilnik i njegov je sastavni dio.

(3) Uz zahtjev za upis u Upisnik prilaže se rješenje o udovoljavanju uvjetima iz članka 24. stavka 3. ovoga Pravilnika.

(4) Davateljima usluga koji udovoljavaju propisanim uvjetima za obavljanje poslova suzbijanja i iskorjenjivanja štetnih organizama primjenom sredstava Ministarstvo izdaje rješenje o upisu u Upisnik.

(5) O svakoj promjeni podataka navedenih u zahtjevu za upis u upisnik davatelj usluge dužan je obavijestiti Ministarstvo u roku od 30 dana.

Brisanje iz Upisnika

Članak 26.

Ministarstvo davatelja usluge rješenjem briše iz Upisnika:

1. na njegov zahtjev

2. po službenoj dužnosti, kada prestane obavljati djelatnost za koju se upisao u Upisnik, ako se pri obavljanju inspekcijskog nadzora utvrdi da je davatelj usluge prestao udovoljavati propisanim uvjetima ili kada davatelj usluge nije otklonio utvrđene nedostatke u roku koji je naveden u inspekcijskom rješenju o poduzimanju mjera za otklanjanje utvrđenih nedostataka.

V. PRIJELAZNE I ZAVRŠNE ODREDBE

Prestanak važenja propisa i rok za usklađenje

Članak 27.

(1) Danom stupanja na snagu ovog Pravilnika prestaje važiti Pravilnik o uvjetima kojima moraju udovoljavati skladišta i druge prostorije za smještaj bilja te poduzeća koja se bave poslovima dezinfekcije i dezinsekcije bilja i deratizacije prostorija (»Narodne novine«, br 53/91) i Pravilnik o opremi i drugim uvjetima koje moraju ispunjavati skladišta i druge prostorije za smještaj bilja te o tehničkoj opremljenosti organizacija udruženog rada i drugih društvenih i pravnih osoba koje se bave provođenjem mjera za zaštitu bilja (»Narodne novine«, br. 28/91).

(2) Pravne osobe koje su obavljale djelatnost suzbijanja i iskorjenjivanja štetnih organizama primjenom sredstava za zaštitu bilja u poljoprivredi i šumarstvu na temelju propisa iz stavka 1. ovoga članka dužne su se uskladiti s odredbama ovoga Pravilnika do 31. svibnja 2009.

Stupanje na snagu

Članak 28.

Ovaj Pravilnik stupa na snagu osmoga dana od dana objave u »Narodnim novinama«, osim članka 10. koji stupa na snagu 1. siječnja 2010. godine.

Klasa: 011-02/08-01/30

Urbroj: 525-02-08-1

Zagreb, 10. studenoga 2008.

Ministar
poljoprivrede, ribarstva
i ruralnog razvoja
mr. sc. Božidar Pankretić, v. r.

PRILOG 1

EVIDENCIJSKI LIST O UPORABI SREDSTAVA ZA ZAŠTITU BILJA

Evidencijski list o uporabi sredstava za zaštitu bilja

Ime i prezime korisnika – osoba koja je provela tretiranje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vlasnik (posjednik) bilja, biljnih proizvoda, tretiranog objekta ili površine:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MIBPG (Matični identifikacijski broj poljoprivrednog gospodarstva) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katastarska općina i broj katastarske čestice/naziv objekta/šumarija, gospodarska jedinica, odjel, odsjek i tretirana površina u m2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ako na površini raste više kultura, navesti površinu u m2 za svaku kulturu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Red. br. | Datum i vrijeme tretiranja | Bilje, biljni proizvod, objekt, površina, prijevozno sredstvo | Razvojna faza tretiranog bilja | Namjena tretiranja | Trgovački naziv sredstva (kada se koristi mješavina, navesti sva sredstva) | Aktivna tvar | Količina utrošenog škropiva (l) | Količina sredstva u kg/ha ili l/ha ili koncentracija | Količina utrošene aktivne tvari (kg) | Datum berbe, žetve, košnje, vađenja iz tla i prerade uskladištenih polj. proizvoda | Napomena |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

PRILOG 2

OBRAZAC ZAHTJEVA ZA UPIS U UPISNIK PRAVNIH I FIZIČKIH OSOBA KOJE OBAVLJAJU POSLOVE SUZBIJANJA I ISKORJENJIVANJA ŠTETNIH ORGANIZAMA U POLJOPRIVREDI I ŠUMARSTVU SREDSTVIMA ZA ZAŠTITU BILJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv podnositelja zahtjeva i adresa)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Matični broj podnositelja zahtjeva)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Telefon, telefaks)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(e-mail adresa)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mjesto i datum)

Ministarstvo poljoprivrede, ribarstva i ruralnog razvoja

Uprava poljoprivrede i prehrambene industrije

Odjel sredstava za zaštitu bilja

10 000 Zagreb

Ulica grada Vukovara 78

ZAHTJEV

za upis u Upisnik pravnih i fizičkih osoba koje obavljaju poslove suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja

Temeljem članka 37. stavka 2. Zakona o sredstvima za zaštitu bilja (»Narodne novine«, br. 70/05) i rješenja o ispunjavanju uvjeta za obavljanje poslova suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja klase: \_\_\_\_\_\_\_\_\_\_\_\_, urbroj: \_\_\_\_\_\_\_\_\_\_ od \_\_\_\_\_\_\_\_\_\_\_ koje je izdao nadležni županijski ured državne uprave, odnosno Gradski ured za poljoprivredu i šumarstvo Grada Zagreba, podnosim zahtjev za upis u Upisnik pravnih i fizičkih osoba koje obavljaju poslove suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja, i to sljedećim metodama (označiti metodu):

|  |  |
| --- | --- |
| 1. primjenom sredstava za zaštitu bilja u tekućem obliku: |  |
| 1.1. prskanjem: |  |
| 1.1.1. na otvorenom (ratarstvo, voćarstvo, vinogradarstvo, vrtlarstvo, šumarstvo, površine pod ukrasnim biljem, rekreacijske površine, nepoljoprivredne površine, okućnice i dr.) |  |
| 1.1.2. u zatvorenom prostoru (uskladišteni biljni proizvodi) |  |
| 1.1.3. u zaštićenom prostoru (staklenici, plastenici) |  |
| 1.2. raspršivanjem |  |
| 1.3. primjenom u obliku aerosola |  |
| 1.4. vlaženjem |  |
| 1.5. zalijevanjem |  |
| 1.6. uštrcavanjem |  |
| 2. zaprašivanjem |  |
| 3. primjenom granuliranih sredstava za zaštitu bilja |  |
| 4. tretiranjem sjemena |  |
| 5. fumigacijom |  |
| 6. suzbijanjem štetnih glodavaca na poljoprivrednim površinama, u šumama, u skladištima i drugim zatvorenim prostorima u kojima se čuvaju bilje i biljni proizvodi |  |
| 7. primjenom iz zrakoplova |  |
| 8. tretiranjem drvenog materijala za pakiranje. |  |
| Područje primjene (označiti područje): |  |
| 1. u poljoprivredi |  |
| 2. u šumarstvu |  |
| 3. na nepoljoprivrednim površinama. |  |

Odgovorna osoba za obavljanje poslova suzbijanja i iskorjenjivanja štetnih organizama u poljoprivredi i šumarstvu sredstvima za zaštitu bilja jest: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i broj osobne iskaznice)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis i žig podnositelja zahtjeva)

PRILOG 3:

POTVRDA O TRETIRANJU[[1]](#footnote-13251-1)\*

Naziv davatelja usluge:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_ telefaks: \_\_\_\_\_\_\_\_ e-mail adresa: \_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTVRDA O TRETIRANJU
br. \_\_\_\_\_\_\_\_

Naziv i adresa naručitelja usluge: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrsta tretirane površine, prostora ili objekta: \_\_\_\_\_\_\_\_\_\_\_\_\_\_\_\_

Vrsta štetnog organizma (hrvatski/latinski naziv): \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tretirana površina (m2): \_\_\_\_\_\_\_\_\_\_\_\_\_\_Volumen tretiranog prostora (m3): \_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Trgovački naziv sredstva (kada se koristi mješavina, navesti sva sredstva) | Aktivna tvar | Količina utrošenog škropiva (l) | Količina sredstva u kg/ha ili l/ha ili koncentracija | Količina utrošene aktivne tvari (kg) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Opis rada, način primjene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Preporučene mjere opreza nakon primjene: \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime odgovorne osobe davatelja usluge \_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis odgovorne osobe davatelja usluge)

Ime i prezime predstavnika naručitelja tretiranja: \_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis predstavnika naručitelja fumigacije)

PRILOG 4

POTVRDA O FUMIGACIJI[[2]](#footnote-13251-2)\*

Naziv davatelja usluge: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_ telefaks: \_\_\_\_\_\_\_\_\_\_ e-mail adresa: \_\_\_\_\_\_\_\_

POTVRDA O FUMIGACIJI
br. \_\_\_\_\_\_\_\_

Naziv i adresa naručitelja fumigacije: \_\_\_\_\_\_\_\_\_\_\_\_\_\_\_\_\_\_\_\_\_\_

Mjesto gdje se fumigacija izvodi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Detaljan opis fumigiranog objekta i bilja: \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Volumen fumigiranog prostora; vrsta bilja: \_\_\_\_\_\_\_\_\_\_\_\_\_\_\_\_\_\_

Masa bilja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrsta štetnog organizma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stanje prostora (procjena hermetiziranosti; sanitacija) ili bilja (vlaga, temperatura, čistoća):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rezultat testiranja stupnja hermetičnosti (ako je provedeno testiranje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrijeme testa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trgovački naziv sredstva (fumigant): \_\_\_\_\_\_\_\_\_\_\_\_\_\_ Koncentracija, doza: \_\_\_\_\_\_\_\_\_\_\_\_

Način primjene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum primjene: \_\_\_\_\_\_\_\_\_\_ Vrijeme primjene: \_\_\_\_\_\_\_\_\_\_\_\_

Trajanje ekspozicije: \_\_\_\_\_\_\_\_ Trajanje prozračivanja: \_\_\_\_\_\_\_\_

Koncentracija plina tijekom ekspozicije; datum i vrijeme mjerenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dobiven CT produkt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrijeme predaje objekta ili bilja na korištenje – datum izdavanja Certifikata o sigurnosti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bilješke o slučajevima izvan planiranog programa fumigacije ili nezgode tijekom fumigacije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis odgovorne osobe)

PRILOG 5

CERTIFIKAT O SIGURNOSTI\*[[3]](#footnote-13251-3)

Naziv davatelja usluge: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_ telefaks: \_\_\_\_\_\_\_ e-mail adresa: \_\_\_\_\_\_\_\_\_

CERTIFIKAT O SIGURNOSTI

Nazočnom predstavniku fumigiranog objekta/prostora/bilja (ime i prezime): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nakon završene fumigacije sredstvom (trgovački naziv sredstva): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vođa ekipe za fumigaciju (ime i prezime): \_\_\_\_\_\_\_\_\_\_\_\_\_\_\_\_\_\_

Ovim Certifikatom o sigurnosti potvrđujemo da smo obavili provjeru fumigiranog prostora (rizičnog prostora) i utvrdili da za ljude više nema opasnosti od primijenjenog sredstva (fumiganta).

Vrijeme, mjesto i izmjerene koncentracije plina: \_\_\_\_\_\_\_\_\_\_\_\_\_\_

Objekt se može slobodno koristiti od dana: \_\_\_\_\_\_\_\_ sati: \_\_\_\_\_

Datum: \_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis odgovorne osobe davatelja usluge)

Ime i prezime predstavnika naručitelja fumigacije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis predstavnika naručitelja fumigacije)

[[1](#footnote-13251-1-backlink)]\*Potvrda se izdaje u dva primjerka, od kojih se jedan primjerak uručuje naručitelju, a jedan primj erak zadržava davatelj usluge.

[[2](#footnote-13251-2-backlink)]\*Potvrda se izdaje u dva primjerka, od kojih se jedan primjerak uručuje naručitelju, a jedan primjerak zadržava davatelj usluge.

[[3](#footnote-13251-3-backlink)]\*3Certifikat o sigurnosti izdaje se u dva primjerka, od kojih se jedan primjerak uručuje naručitelju, a jedan primjerak zadržava davatelj usluge.

Pravilnik, NN 135/2008-3830
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)